Télig teremhet a paradicsom,ha ügyesek vagyunk
Most gondoskodhatunk róla, hogy akár október végéig friss paradicsomot szüretelhessünk a kertben.
A bokrok hajtásai palántanevelésre is alkalmasak, ne hagyjuk ki ezt a lehetőséget. Nagyjából tizenöt centiméter hosszúságú hajtásokat válasszunk, azokat vágjuk le a növényről minél előbb éles ollóval vagy késsel. Tegyük vízbe, hogy meggyökeresedjenek, és a vizet feltétlenül cseréljük le mindennap a biztos gyökeresedés érdekében. Két héten belül gyökérkezdemények jelennek meg a hajtásokon.

Amikor már néhány centiméter hosszúak a gyökerek, akkor a növényeket óvatosan ültessük tejfölöspohárba vagy kis cserépbe. Gondoskodjunk róla, hogy a gyökér teljes egészében a föld alá kerüljön, de a levelek mindenképpen a föld felett legyenek. Néhány hét elmúltával biztosan megerősödnek a kis palánták, és elültethetjük azokat a kertben. Néhány héten belül pedig elkezdenek virágozni, majd termést hozni, október végéig szüretelhetünk róluk.
hónaljhajtás bokor növény ültetés palánta